DH-d on reeglina despootlikud ehk lineaarsed. See tähendab, et üks indiviid domineerib kõiki alluvad. Ja allub kõigile neile, kes temast ülalpool. Nii alustab noor impans oma pikka karjääri sellega, et hakkab juba puberteedieas karja emastele kohta kätte näitama. See tee läbitud, püüab ta sedasama ka isaste hierarhias. Ja jõuab ... siis kuhu ta jõuab. Inimeste maailmas on karjäärivõimalusi ja hierarhiaredeleid mitmeid, põhimõte on aga  sarnane. Sinu CV-d, diplomid, panga väljavõtted ning tuludeklaratsioonid näitavad ära, kaugele sa oled jõudnud ja mida võib su kätte uues hierarhias usaldada - mida mitte. Vähemalt formaalselt karjääriredelil soolist vahet ei tehta. Kui meeste mõtlemist iseloomustab mõtlemine peamiselt hierarhilistes terminites, siis naistele on pigem omane mõtlemine perekondlikes terminites. Nii on nad ehk altimad ka töökohtades omi kolleege ülekantud tähenduses kas siis "pereliikmeteks" või "meesteks" jagama ja vastavalt  sellele ka käituma. Naiste osalemine meeste hierarhiates meeste omavahelist kisklemist kusagilt maalt ehk pehmendab, teisalt tundub mulle, et hoopis intensiivistab, sest naisvaatlejate/osalejate kohalolu on juba aegade algusest mehi märksa innukamalt omavahel võitlema ajendanud kui nad ehk muidu vaevuks. Ühest küljest naised võitluses ressursside eest osalevad, teisalt on nad aga ise ressursiks, kelle nimel ja kellele mehed oma võitlemistega esinevad ja apelleerivad.